Diari Oficial de la Generalitat Valenciana


Sumari del DOGV 6244, del 13-04-2010 (2010/3574)

Informació pública amb el text resumit de cinc resolucions de la Secretaria Autonòmica de Justícia de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundació Lliure Acadèmica per a l'Ensenyament i la Cultura de la Comunitat Valenciana FLAPE, Fundació Key Executive de la Comunitat Valenciana, Fundació de la Comunitat Valenciana Llevant UD Cents Anys, Sport Is Life Fundació de la Comunitat Valenciana, i Fundació Vicente Serret de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6244

Data del DOGV
:   13-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3574


Data del document
:   23-03-2010

Organisme emissor
:   Conselleria de Justícia i Administracions Públiques

Tipus de document
:   Anunci

Descriptors 

:   * registre de documents
    * fundació

Informació pública amb el text resumit de cinc resolucions de la Secretaria Autonòmica de Justícia de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundació Lliure Acadèmica per a l'Ensenyament i la Cultura de la Comunitat Valenciana FLAPE, Fundació Key Executive de la Comunitat Valenciana, Fundació de la Comunitat Valenciana Llevant UD Cents Anys, Sport Is Life Fundació de la Comunitat Valenciana, i Fundació Vicente Serret de la Comunitat Valenciana. [2010/3574]  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de 9 de desembre de 2009, de la secretària autonòmica de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Lliure Acadèmica per a l'Ensenyament i la Cultura de la Comunitat Valenciana FLAPE, amb el número 524 V i classificar-la de i classificar-la de caràcter cultural, educatiu i científic. El seu domicili radicarà a València, plaça Pintor Anglada, 7-7ª.  
La Fundació té com a objecte, segons l'article 3 dels seus Estatuts:   
La investigació i l'estudi del concepte d'interculturalitat -la relació recíproca entre cultures i la sinergia provocada en un enfocament interdisciplinari entorn dels conceptes d'autonomia, autoorganització i autogestió.  
Les formes comunitàries i participatives en el conjunt de les ciències socials, jurídiques i humanitats.  
El concepte de comunitat i moviments comunals és també fi prioritari per a la Fundació.  
Segon. Per Resolució de data 14 de desembre de 2009, de la secretària autonòmica de Justícia de la Conselleria de Justícia i Administracions Públiques, per la qual s'acorda inscriure, al Registre de Fundacions de la Comunitat Valenciana, la Fundació Key Executive de la Comunitat Valenciana, amb el número 525 V i classificar-la de caràcter laboral. El seu domicili radicarà a València, carrer Martínez Cubells, 7-2n.  
La Fundació té com a objecte la consecució en l'àmbit de l'ocupació i l'empleabilitat, en concret la inserció, reinserció i recol·locació laboral i en la creació i manteniment de l'ocupació i dels llocs de treball. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa. El desenrotllament de l'objecte de la Fundació s'efectuarà a través d'alguna de les formes següents d'actuació:   
Inserció laboral: afavorir la inserció laboral de col·lectius amb dificultats, i oferir serveis d'orientació, formació, pràctiques i inserció laboral de col·lectius desfavorits, en risc d'exclusió social, que per circumstàncies personals i/o professionals, presenten majors barreres d'accés al mercat de treball, així com persones afectades per processos de redimensionaments o reestructuracions empresarials, que queden en situació de desocupació i es troben en situacions complexes, tant emocionalment com professionalment.   
La intervenció s'instrumenta a través d'accions d'assistència tècnica, formació i orientació professional per a aquelles persones que es troben en situació de desocupació, amb dificultats per a accedir a un lloc de treball o per a la seua promoció professional, per tal d'augmentar les seues possibilitats de (re)inserció o recol·locació al mercat de treball, així com de la seua promoció o desenrotllament professional.   
Creació i manteniment d'ocupació: fomentar la creació i manteniment d'ocupació; assessorar i donar suport a pimes, creació d'empreses, a emprenedors i treballadors per compte d'altri i autònoms que opten per l'autoocupació.   
La intervenció s'instrumenta a través d'accions d'assessorament i assistència tècnica, formació, orientació, promoció i informació a empreses, emprenedors i persones interessades en l'autoocupació per a fomentar, guiar i facilitar la creació d'empreses, la viabilitat de les empreses i projectes d'empreses i col·laborar, si és el cas, amb organitzacions públiques i privades per a crear condicions de generació d'ocupació o manteniment dels llocs de treball per a ser útils als col·lectius més vulnerables o residents en zones especialment desfavorides,   
Formació i desenrotllament: la gestió, elaboració i desenrotllament de programes de formació i desenrotllament per a persones sense ocupació, en risc de perdre'l o en processos de canvi empresarial, tecnològic, o sectorial, que requerisca una requalificació o reciclatge professional per al manteniment del seu lloc de treball i de la seua empleabilitat. En concret, s'estructura en accions de formació i desenrotllament:   
D'habilitats i tècniques per a la recerca d'ocupació per a incorporar-se o reincorporar-se al mercat laboral.   
Adquisició d'habilitats i competències tècniques especifiques per a accedir a una nova ocupació, canviar d'activitat professional o augmentar les seues qualificacions per a incrementar-ne 'empleabilitat i polivalència, així com les seues possibilitats de permanència en una ocupació o professió.   
Habilitats, coneixements tècnics per a emprenedors i persones que opten per l'autoocupació   
La Fundació, per a la consecució dels seus fins, pot realitzar les activitats següents:   
Elaborar i difondre, mitjançant publicacions i altres vies articles, estudis i idees referents a l'ocupació, gestió del canvi, estadístiques, informacions metodològiques i tècniques, temes d'interés professional i tots els serveis que considere convenient organitzar d'acord amb els fins de la Fundació   
Organitzar cursos, conferències, col·loquis, seminaris etc. relacionats amb els seus fins.   
Promoure estudis i analitzar els esdeveniments, actes i disposicions que puguen afectar els seus fins i proposar criteris per al seu adequat tractament.   
Administrar els seus recursos econòmics i aplicar-los als seus fins específics o especials.   
Participar en manifestacions nacionals i internacionals relacionades amb la seua activitat.   
Constituir, incorporar-se o afiliar-se, a federacions i confederacions, professionals o empresarials, de caràcter general o específic i, de mode particular, a les que facen referència als sectors relacionats amb els seus fins.   
Facilitar i donar suport a l'acostament entre l'àmbit educatiu i l'àmbit professional, per tal de millorar el capital humà susceptible de ser contractat per les empreses en l'àmbit de la Comunitat Valenciana.   
Promoure i donar suport al diàleg i l'aproximació entre les diverses institucions democràtiques i el món del treball professional de l'empresa, per tal d'un major i millor enteniment dels assumptes i problemes respectius.   
Fomentar l'intercanvi d'idees, anàlisi, reflexions i estudis amb fundacions nacionals o estrangeres afins, així com organitzar trobades o conferències amb aquestes.   
Col·laborar i donar suport a les activitats encaminades a la creació de vocacions cap a l'empresa i de l'esperit de treball entre els jóvens, així com abonar les accions d'assessorament dels professionals de l'empresa que, al terme de les seues carreres, se'dediquen generosament.   
Difondre els seus fins, opinions, treballs i estudis del mode més ampli possible.   
En general qualsevol activitat encaminada a facilitar els seus fins fundacionals.   
Seran potencials beneficiaris de la Fundació les persones desocupades, emprenedors, PIMES així com col·lectius amb dificultats d'inserció laboral, sempre en l'àmbit de la Comunitat Valenciana. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar davant de la Fundació, dret preferent a gaudir dels seus beneficis, ni imposar-ne l'atribució a persona o entitat determinada.  
Tercer. Per Resolució de data de 17 de desembre de 2009, de la secretària autonòmica de Justícia de la Conselleria de Justícia i Administracions Públiques, per la qual s'acorda inscriure al Registre de Fundacions de la Comunitat Valenciana, la Fundació de la Comunitat Valenciana Llevant UD Cents Anys, amb el número 526 V i classificar-la de caràcter esportiu i social. El seu domicili radicarà a València, carrer Sant Vicent de Paul, número 44.  
La Fundació té per fins la conservació, difusió i promoció dels vessants esportius, cultural i social del Llevant Unió Esportiva, Societat Anònima Esportiva i la identificació entre aquesta Societat Anònima Esportiva i la seua afició, i especialment la commemoració de l'esdeveniment de la celebració de cent anys d'existència del Llevant Unió Esportiva, Societat Anònima Esportiva.  
Igualment, té com a objecte contribuir i fomentar activitats científiques, socials i culturals de qualsevol tipus i forma d'expressió relacionades amb l'esport en general i el futbol en particular, primordialment de l'esport base i aficionat i de la cultura, identitat i institucions valencianes.  
El desenrotllament de l'objecte de la Fundació s'efectuarà a través de les formes d'actuació que en cada moment acorde el seu Patronat, entre aquestes la tutela i organització del futbol base del Llevant Unió Esportiva, Societat Anònima Esportiva, campus nacionals i internacionals, organització de tornejos esportius, participació en l'organització de màster específics, i en general, qualsevol altra que contribuïsca a aconseguir els seus fins.  
La Fundació atorgarà amb criteris d'imparcialitat, no discriminació i objectivitat els seus beneficis a les persones o entitats que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a aquest efecte.   
Quart. Per Resolució de data 17 de desembre de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Sport Is Life Fundació de la Comunitat Valenciana, amb el número 186 A i classificar-la de caràcter esportiu i educatiu. El seu domicili radicarà a Benissa, carrer Margenadors, número 9.  
La Fundació té com a objecte el desenrotllament de la investigació i docència en el tractament i curació de totes les manifestacions de les lesions derivades de la pràctica de l'esport, així com l'educació cultural i esportiva en les distintes disciplines esportives, el foment de l'esport en genera, i en particular, en les zones rurals de baixa població, la potenciació, a través de l'organització d'esdeveniments esportius, d'un nivell de vida saludable, tot això amb caràcter altruista i exempt de tot fi lucratiu. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través de la concessió de beques per a la investigació o l'estudi, ajudes a la docència, establiment de concursos i premis, creant centres d'investigació i divulgació, efectuant campanyes de foment de l'esport i de qualsevol altra forma que segons el parer dels òrgans de govern conduïsquen al compliment dels fins de la Fundació.   
Seran potencials beneficiaris de la Fundació les persones físiques o jurídiques que pretenguen fer realitat la pràctica de l'esport, el seu foment i les activitats pròpies de l'objecte de la Fundació. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Cinqué. Per Resolució de data 26 de febrer de 2010, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, la Fundació Vicente Serret de la Comunitat Valenciana, amb el número 95 C i classificar-la de caràcter sanitari, assistència social i inclusió social. El seu domicili radicarà a Castelló, a la plaça Cardona Vives, número 2 B  
Els fins de la Fundació són: la promoció de qualsevol tipus d'iniciatives per a l'atenció, formació, recuperació, protecció i integració social dels discapacitats per paràlisi cerebral i patologies afins i aquells que pogueren considerar-se subsidiaris o complementaris al fi principal del mateix  
Per a la consecució dels fins mencionats construirà un centre dedicat específicament a l'atenció a través de la fisioteràpia aquàtica a persones amb paràlisi cerebral i desordres neuromotrius.   
Seran potencials beneficiaris de la Fundació les persones afectades per paràlisi cerebral i patologies afins i les seues famílies o nuclis familiars amb què convisca el discapacitat.  
La Fundació atorgarà la gestió del centre construït a una entitat sense ànim de lucre que el Patronat estime com a legítima d'acord amb les normes o regles que establisca a aquest efecte, en execució de la finalitat establida per a aquesta i sempre a favor dels beneficiaris de la Fundació.  
València, 23 de març de 2010.- El secretari autonòmic de Justícia: Jorge Cabré Rico.